Lehman Brothers

**Lehman Brothers Holdings Inc.** () merupakan firma perkhidmatan kewangan yang diisytiharkan muflis pada 2008. Aktiviti firma ini ialah perbankan, pelaburan, ekuiti, penyelidikan dan dagangan, pengurusan pelaburan, ekuiti persendirian, dan perbankan persendirian. Ia beroperasi di Amerika Syarikat. Firma ini melibatkan Neuberger Berman Inc., Tejal Loan Services, Inc, SIB Morttgage Corporation, Lehman Brothers Bank, FSB, Eagle Energy Partners. Ibu pejabat terdapat di seluruh dunia seperti di New York, London dan Tokyo.

Pada 1:45 pagi 15 September 2008, firma itu memfailkan tuntutan muflis di bawah Bab 11 Perlindungan Kemuflisan berikutan kehilangan besar-besaran kebanyakan pelanggannya, kerugian teruk dalam pasaran saham, dan penurunan nilai asetnya oleh agensi penarafan kredit. Notis kebangkrapan Lehman Brothers merupakan yang terbesar dalam sejarah Amerika Syarikat, dan dianggap memainkan peranan utama dalam menyingkap krisis kewangan global lewat 2000-an. Pada hari berikutnya, Barclays mengumumkan perjanjian untuk membeli, tertakluk kepada kelulusan badan kawal selia,bahagian bank pelaburan dan bahagian perdagangan Lehman Brothers  Amerika Utara bersama-sama dengan bangunan ibu pejabatnya di New York. Pada 20 September 2008,Hakim Mahkamah Kebangkrapan Amerika Syarikat, Hakim James M. Peck telah meluluskan perjanjian yang telah disemak semula itu. Minggu berikutnya,firma Nomura mengumumkan bahawa ia akan mengambil alih francais Lehman Brothers di rantau Asia Pasifik, termasuk di Jepun, Hong Kong dan Australia, serta sayap pelaburan dan ekuiti perniagaan Lehman Brothers di Eropah dan Timur Tengah. Perjanjian itu berkuatkuasa pada 13 Oktober 2008.

## Sejarah
### Dibawah keluarga Lehman (1850–1969)

Pada tahun 1844, Henry Lehman,23, anak kepada seorang pedagang lembu berhijrah ke Amerika Syarikat dari Rimpar,Bavaria.Dia menetap di Montgomery,Alabama dimana dia membuka kedai barang-barang kering,"H. Lehman".Pada 1847,adiknya,Emanuel Lehman tiba di Amerika Syarikat dan firma ini bertukar nama kepada "H. Lehman and Bro." .Pada tahun 1850,firma ini sekali lagi bertukar nama kepada "Lehman Brothers" dengan ketibaan adiknya yang paling bongsu, Mayer Lehman.

Pada 1850-an,kapas merupakan komoditi paling penting di Amerika Syarikat.Mengambil kesempatan ke atas nilai pasaran kapas yang tinggi,mereka bertiga mula menerima kapas daripada pelanggan dalam sistem barter kedai mereka,yang seterusnya menjadi perniagaan kedua mereka.Dalam tempoh beberapa tahun,perniagaan kapas memainkan peranan utama dalam operasi Lehman Brothers.Selepas kematian Henry akibat demam kuning pada tahun 1855,Emanuel dan Mayer meneruskan operasi perniaagan mereka dengan memberi fokus kepada perniaagan komoditi.

## Emanuel dan Mayer Lehman
Sejak 1858, pusat dagangan kapas dipindahkan daripada selatan ke New York.Lehman membuka pejabat cawangannya yang pertama di Manhattan di 119 Jalan Liberty. Emanuel yang berumur 32 tahun pindah pada 1862 tetapi menghadapi kesukaran ekoran Perang Saudara Amerika.Membentuk kerjasama dengan saudagar kapas John Durr untuk membentuk Lehman, Durr & Co.Operasi dipindahkan ke New York City. Emanuel menduduki Lembaga Gobenor sehingga 1884. 

Philip Lehman bersara pada 1925.Anak lelakinya Robert "Bobbie" Lehman mengambil alih jawatan pengerusi.Ketika inilah , syarikat itu menempuh krisis modal semasa Zaman Meleset 1929-1930.

## Rujukan


## Pautan luar

*Why Lehman Brothers and Bear Stearns Collapsed 
*Lehman Brothers case study – KPMG China
*crisis-lehman – Lehman Brothers in Spain
*Lehman Brothers bankruptcy site linked to from Lehman Brothers' home page
*Melse, E. (2009-10-28), TEMA analysis of Lehman Brothers – Video in Dutch. Masterclass
*The Lehman Brothers Treasure Trove – slideshow by *[[Life magazine]]*
*What did the Lehman Brothers implosion look like to a techie?, The Register
*BBC: The Love of Money, The Bank That Bust the World
*Bloomberg: Lehman Files Biggest Bankruptcy Case as Suitors Balk
*Lehman Brothers Records at Baker Library Historical Collections, Harvard Business School
*Barclays Group Archives: Lehman Brothers